Папярэджанне гібелі людзей на пажарах — тэма выступлення першага намесніка начальніка райаддзела па надзвычайных сітуацыях Юрыя Вашкінэля. Як адзначыў прамоўца, усе загінуўшыя (2 чалавекі) падчас пажараў знаходзіліся ў стане алкагольнага ап’янення. Па выніках праверак супрацьпажарнага стану жыллёвага фонду райаддзелам МНС дасылаюцца паведамленні ў РАУС аб накіраванні ў лячэбна-працоўныя прафілакторыі асоб, злоўжываючых спіртнымі напіткамі, а таксама інфармацыя ў сельскія выканаўчыя камітэты і пісьмы сваякам адзінокіх састарэлых людзей аб прывядзенні жылля ў пажарабяспечны стан. З мэтай прафілактыкі пажараў абследуюцца домаўладанні, дзе пражываюць мнагадзетныя і сем’і, у якіх выхоўваюцца непаўналетнія дзеці.